
NOTĂ PRIVIND MODELELE DE FINANŢARE PENTRU CĂMINELE DE BĂTRÂNI

Marea Britanie
Direcţia de cercetare a serviciilor sociale de la Universitatea York a fost finanţată de către Departamentul Sănătăţii pentru a dezvolta un model care estimează cererea pentru îngrijirea pe termen lung a persoanelor vârstnice din Marea Britanie şi cheltuielile publice sau private asociate serviciilor de îngrijire a persoanelor vârstnice. 

Ultimul set de previziuni estimează că în 2012 60% din serviciile de îngrijire socială a persoanelor vârstnice vor fi finanţate de către Guvern şi 40% vor fi finanţate din fonduri private. Aceste estimări sunt menite să se aplice până în 2022.
Diviziunea public/privat a estimărilor pentru 2012 pare să fi fost deja înfăptuită în Anglia. Comisia pentru inspecţia serviciilor de asistenţă socială a estimat că în 2006/07 5,9 bilioane £ au fost cheltuite de către persoanele fizice pentru serviciile de asistenţă socială a persoanelor vârstnice din Marea Britanie.
Cheltuielile guvernamentale totale pentru serviciile de asistenţă socială a persoanelor vârstnice în 2006/07 au fost de 8,7 bilioane £. Acestea reprezintă un raport de 60% la 40% între cheltuielile publice (guvernamentale) şi private pentru serviciile de asistenţă socială a persoanelor vârstnice din Marea Britanie în 2006/07.
Nu există prevederi speciale privind administraţia centrală sau locală care să gestioneze azile administrate privat sau despre cât de mare este profitul pe care-l pot face societăţile private. Din rapoartele legate de dreptul de proprietate al societăţilor private asupra azilelor rezultă că nu există limitări sau taxe adiţionale asupra profiturilor companiilor care administrează azile private.
Olanda

O foarte mică parte din finanţare se face din fonduri private.
Germania

Au dreptul la asistenţă/îngrijire pe termen lung persoanele asigurate şi care îşi plătesc contribuţiile, indiferent de situaţia financiară a celui în cauză.

Indemnizaţiile pentru îngrijirea pe termen lung sunt acordate pe baza nivelului necesar de asistenţă şi în funcţie de forma de îngrijire: la domiciliu sau instituţionalizată. Indiferent de nivelul de îngrijire, se acordă prioritate prevenirii şi reabilitării (măsuri pentru a preveni, reduce sau împiedica creşterea nevoii de a primi îngrijire pe termen lung). Se acordă prioritate îngrijirii la domiciliu faţă de îngrijirea instituţională. Sistemul de asigurări de asistenţă pe termen lung a acordat indemnizaţii pentru îngrijirea la domiciliu de la 1 aprilie 1995 şi indemnizaţii pentru asistenţa instituţională pe termen lung de la 1 iulie 1996.

Principalul „ofertant” de îngrijire pe termen lung a fost întotdeauna familia. Oamenii care trăiesc acasă şi necesită ajutor în activităţile zilnice sunt îngrijiţi de obicei de către rudele lor. Majoritatea persoanelor care necesită îngrijire pe termen lung vor să trăiască împreună cu familiile lor şi în locuri familiare cât de mult pot. Deci, trebuie să se acorde prioritate îngrijirii la domiciliu faţă de îngrijirea instituţională. Legea se centrează astfel pe oferirea indemnizaţiilor care îmbunătăţesc condiţiile îngrijirii la domiciliu şi scutesc îngrijitorii de obligaţii. 
Indemnizaţiile pentru îngrijirea la domiciliu sunt împărţite gradual, conform nivelului de îngrijire. Persoana care are asigurare obligatorie de îngrijire pe termen lung, poate alege între beneficii nepecuniare (îngrijire oferită de către o agenţie prin contract, conform schemei respective de asigurare de asistenţă pe termen lung, precum o agenţie de servicii sociale sau un serviciu de îngrijire la domiciliu) şi beneficii pecuniare (care pot fi folosite pentru ca să fie asigurată îngrijirea necesară, de exemplu cu ajutorul rudelor). Există şi posibilitatea cumulului de beneficii pecuniare şi nepecuniare, în funcţie de necesităţile fiecărui beneficiar.

Beneficiile suplimentare oferite de asigurarea de sănătate pe termen lung sunt:

· ajutoarele de asistenţă care facilitează îngrijirea pe termen lung, precum un pat special;
· indemnizaţiile de plată a cheltuielilor de modificare a casei pentru adaptarea la nevoile de asistenţă.

Finlanda

Administraţiile locale sunt responsabile cu asigurarea serviciilor sociale pentru persoanele vârstnice, pe baza unei nevoi de asistenţă individuală. Primăriile nu trebuie să asigure ele însele aceste servicii. În schimb, ele pot cumpăra aceste servicii de la societăţi administrate privat, conform legislaţiei naţionale privind achiziţiile publice.
Primăriile asigură serviciile sociale ele însele, cu excepţia serviciului de adăpost. Aproximativ 90% din îngrijirea instituţionalizată (atât pe termen lung cât şi pe termen scurt) şi 75% din asistenţa la domiciliu a persoanelor vârstnice sunt asigurate de primării. În ceea ce priveşte servicul de adăpost, aproximativ 60% din servicii sunt asigurate de societăţi şi organizaţii administrate privat.  

